BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2011/5125 AT LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1752)
  + [Valencià](/va/acuerdo/1752)






Selector de idioma

Leer

* [Español](/es/acuerdo/1752)
* [Valencià](/va/acuerdo/1752)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2011/5845 WQ LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2011/8439 IB LA UNIVERSITAT D'ALACANT

Data d'aprovació
:   09/05/2011

Data de publicació
:   09/05/2011

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1752.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1752)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1752)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2011/2195 HN LA UNIVERSITAT D'ALACANT&url=https://www.boua.ua.es/va/acuerdo/1752)

**Títol:** BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2011/0161 QS LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** dilluns, 9 de maig de 2011

BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2011/9709 PF LA UNIVERSITAT D'ALACANT

INTRODUCCIÓ

La Universitat d'Alacant, des de l'any 1998, ha utilitzat la convocatòria de cooperació universitària per al desenvolupament per a realitzar la seua contribució als processos de desenvolupament sostenible i progrés social, cultural i institucional dels països menys afavorits, promovent el seu desenvolupament endogen, amb l'objecte d'eliminar les causes de la pobresa i potenciar el respecte dels drets humans i l'enfortiment de les institucions.

Després d'esta etapa inicial, i una vegada consolidats els instruments de cooperació que disposa la Universitat d’Alacant, ha arribat el moment de donar un nou impuls al seu paper com a agent de la Cooperació per al Desenvolupament. En este sentit, i ja que l'activitat universitària té com objecte aportar coneixement i tecnologia, la present convocatòria pretén potenciar la creació de grups que, estant interessats a participar en accions de cooperació, pretenguen donar estabilitat i continuïtat als projectes, obrint la participació a tots els sectors de la comunitat universitària.

La present convocatòria es marca dos nous reptes; el primer, potenciar grups de treball de caràcter universitari que siguen capaços de gestionar eficientment l'aportació de la comunitat universitària; el segon, garantir que tots els projectes tinguen un enfocament transversal d'equitat de gènere.

1. Objecte.

1.1 L'objecte de la present convocatòria és finançar projectes de “cooperació universitària per al desenvolupament”, en col·laboració amb institucions educatives o organitzacions de base pertanyents als països als quals es dirigeix la convocatòria, impulsant programes que ajuden a eliminar de forma sostinguda la pobresa, mitjançant la realització d'accions d'enfortiment institucional, cobertura de necessitats bàsiques i desenvolupament humà sostenible, en sectors prioritaris de la cooperació espanyola.

2. Sol·licitants.

2.1 Podran participar en la present convocatòria aquells Grups de Cooperació Universitària per al Desenvolupament que pretenguen realitzar alguna de les activitats establides en el punt 3 d'estes bases.

2.2 A l'efecte de la present convocatòria, es defineixen com a Grups de Cooperació Universitària per al Desenvolupament aquells integrats per almenys tres membres de la Universitat d’Alacant, que pertanguen al personal docent i investigador, al personal funcionari d'administració i serveis o estudiants de la Universitat d'Alacant. La implicació dels membres dels grups constituïts com a tals ha de quedar clarament establida, no només per la seua nominació com a components d'estos grups, sinó també i principalment pel seu grau de participació en l'execució dels mateixos.

Els grups seran coordinats per una o un catedràtic o una o un professor titular de la mateixa, que assumirà la responsabilitat de sol·licitar i coordinar l'execució de les accions previstes. Els grups podran comptar com a contraparts en el país de destinació amb institucions educatives, ONGDs o organitzacions de base.

3. Definició de Projectes.

A l'efecte de la present convocatòria, es consideren projectes de Cooperació Universitària per al Desenvolupament aquells que agrupen alguna de les següents accions:

3.1 Accions integrades per a l'enfortiment institucional: consolidació i enfortiment de departaments, laboratoris o altres unitats pertanyents a universitats, centres d'investigació o institucions educatives d'un país contrapart que s'orienten a la consecució d'algun dels objectius següents:

a) Millora i modernització de l'estructura administrativa (secretaries, centres de documentació, unitats administratives, etc.)

b) Millora i modernització de l'estructura acadèmica i investigadora (dotació d'aules, biblioteques, laboratoris, instrumental científic, etc.)

c) Millora i modernització de la capacitat acadèmica i investigadora (passanties d'investigació, formació de formadors, formació de professionals, gestió del coneixement mitjançant implantació de tecnologia d'informació i comunicació, etc.)

d) Altres objectius d'especial valor institucional per al centre contrapart.

3.2 Accions destinades a la satisfacció de necessitats bàsiques: lluita contra la fam, sobirania alimentària, salut pública, educació bàsica, accés a l'aigua potable i sanejament bàsic.

3.3 Accions de desenvolupament humà sostenible: drets humans, igualtat de gènere, protecció de col·lectius especialment vulnerables i protecció del medi ambient.

4. Comissió d'Avaluació.

4.1 Correspon l'avaluació a la Comissió de Cooperació per al Desenvolupament de la Universitat d'Alacant, aprovada per acord de Consell de Govern de 26 de juliol de 2006.

4.2 La Comissió d'Avaluació té com a competència la valoració dels projectes i aprovació dels mateixos, així com la fixació de la quantia de la subvenció, si escau, segons les bases de la present convocatòria.

5. Criteris de valoració.

5.1 Els projectes es valoraran basant-se en els següents criteris:

a) L'orientació cap als objectius estratègics de la cooperació per al desenvolupament de la Universitat d'Alacant, establits en el Pla Sectorial d'Internacionalització.

b) La planificació del projecte, atès a les relacions entre els objectius generals i específics, els resultats esperats i les activitats proposades.

c) L'enfocament de gènere.

d) La participació en la planificació, execució, seguiment i avaluació dels projectes de tots els sectors implicats. A este efecte, es valorarà l'existència de col·laboracions prèvies amb la contrapart i l'existència de convenis específics de col·laboració.

e) L'adequació dels recursos sol·licitats per als objectius proposats en el projecte o acció i la viabilitat econòmica dels mateixos.

6. Quantia.

La dotació econòmica és de cent cinquanta mil euros, quantitat que serà minorada del pressupost del Vicerectorat de Relacions Internacionals i Cooperació de la Universitat d'Alacant, per a l'exercici 2011.

7. Finançament de projectes.

7.1 Establida la quantia de la subvenció, la seua dotació quedarà supeditada a l'acceptació expressa del projecte pel grup sol·licitant i en el cas que la mateixa siga inferior a la sol·licitada, haurà de ser reformulada i les seues activitats adaptades a les condicions econòmiques de la subvenció.

7.2 Els projectes podran plantejar objectius i preveure accions a desenvolupar en un període superior a l'any natural, però, donat el caràcter anual de la convocatòria, només podran ser finançades les activitats proposades per a l'any, podent presentar-se en anys successius per a assegurar la seua continuïtat.

8. Resolució del procediment.

8.1 La Comissió d'Avaluació, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

8.2 La Resolució es publicarà en la pàgina web del Servei de Relacions Internacionals, Subdirecció de Cooperació per al Desenvolupament de la Universitat d'Alacant.

8.3 Transcorregut el termini màxim per a resoldre sense que s'haja produït resolució expressa, els interessats entendran desestimades les seues pretensions per silenci administratiu.

9. Formalització de sol·licituds.

Es podran presentar sol·licituds des del 9 de maig de 2011 fins al 27 de juny de 2011, ambdós inclusivament.

Les sol·licituds es dirigiran a la Subdirecció de Cooperació per al Desenvolupament de la Universitat d'Alacant, a través del Registre General de la Universitat d'Alacant o qualsevol altre procediment establit en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.

Estes sol·licituds es formalitzaran única i exclusivament a través del formulari establit per a esta convocatòria. No serà avaluat cap projecte que incomplisca este supòsit.

10. Documentació a presentar.

10.1 Per a tenir accés a les ajudes previstes en la present convocatòria, serà necessari presentar:

a)     Formulari imprès d'identificació del projecte Annex I de les bases de la present convocatòria i suport informàtic del mateix:

<http://www.ua.es/va/internacional/prog07/docs/11coopproyectosanexo1.doc>

b)     Declaració conjunta de la totalitat de membres del grup, on es faça constar la seua composició, el compromís de portar a terme el projecte presentat i qui ho coordinarà.

c)      Estatuts de constitució de la contrapart i, si escau, inscripció en el registre competent, segons el marc legal d'actuació en el seu país d'origen.

d)     Factures pro forma o pressupostos del cost de les despeses de caràcter inventariable, per als quals se sol·licita finançament.

10.2 El Servei de Relacions Internacionals es reserva el dret a reclamar la informació suplementària que considere oportuna per a aclarir o detallar el contingut de les propostes presentades.

11. Lliurament dels fons.

La Subdirecció de Cooperació al Desenvolupament transferirà els fons assignats a cadascun dels projectes, a les claus pressupostàries obertes, exclusivament a este efecte, en els centres de despeses que s'establisquen en la sol·licitud del projecte, o quan ho determine la naturalesa de l'acció, directament a la contrapart del projecte.

12. Revocació dels fons.

Qualsevol canvi substancial sobre el contingut del projecte, les persones que participen en el mateix, o sobre el calendari d'execució de les activitats, haurà de ser comunicat a la Subdirecció de Cooperació per al Desenvolupament amb l'antelació suficient.

El Vicerectorat de Relacions Internacionals i Cooperació, a instància del Servei de Relacions Internacionals, podrà revocar total o parcialment el fons concedit, quan no es respecten els termes establits en les bases de la convocatòria, quan es modifique significativament el contingut del projecte o quan es detecten alteracions temporals o substantives no comunicades i autoritzades prèviament.

13. Finalització del projecte i presentació d'informes.

13.1  Els projectes es consideraran finalitzats una vegada transcorregut el termini d'execució previst en el formulari d'identificació del projecte.

13.2    El grup sol·licitant, a través del seua coordinadora o coordinador, haurà de presentar en el termini de tres mesos a partir de la data de finalització del projecte, el corresponent informe d'objectius Annex II de les bases de la convocatòria

http://www.ua.es/va/internacional/prog07/docs/11coopproyectosanexo2.doc

en paper imprès i en suport informàtic, així com reportatge fotogràfic de l'acció realitzada.

Alacant, a 9 de maig de 2011.

Signat: María Begoña San Miguel del Hoyo

Vicerectora de Relacions Internacionals

i Cooperació.

Universitat d'Alacant.





[Carretera Sant Vicent del Raspeig s/n  
03244 Sant Vicent del Raspeig - Alacant  
 Tel. 14 999 6643 - Fax 03 711 9073](https://www.google.es/maps/@36.818500,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12441&trk=tyah&trkInfo=tarId%1A0442185622204%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)